text: Rekord-trafik med lastbiler
  27 juni 2013 kl. 13.15
  Finanskrisen får baghjul på motorvejene. Her er antallet af lastbiler, der kører ind og ud af Danmark, på rekordniveau, skriver Fagbladet 3F.
  5.189 lastbiler kører over grænsen per døgn, og det er en spids mere end i 2008, før finanskrisen brød ud. Det viser ny opgørelse, der kommer fra vognmændene i ITD.
  Tallene viser også, at der blot er danske nummerplader på 23 procent af de lastbiler, der kører ind og ud af landet.
  Trods nedtur for danske plader er der glæde i ITD. De oplyser, at danske vognmænd ejer halvdelen af de lastbiler, der krydser grænserne. Det kan ikke ses på nummerpladerne, fordi danske vognmænd har flyttet lastbiler ud af landet, hvorfra de kører til Danmark på tyske og østeuropæiske nummerplader.
  